གྲོག་པོ་ཁམ་པ་ཤལ་བཤལ་ཡོད་པཐའཇག་མ་རླུང་གིས་བསྐྱོད་དེ་ཤུལ་ཤུལ་ཟེར་བ༑ ཉི་མ་རྩེ་རེ་རེ་ནུབ་པ། རྫ་ཆུ་ཁྲ་ལ་ལ་འབབ་པ། སྙིང་མི་དགའ་ཞིང་། ཡིད་སྐྱོ་བའི་གནས་སམ། ཡང་ན་དུར་ཁྲོད་ཀྱི་གནས། མི་རོ་མང་པོ་ཧྲིལ་ལེ་འགྱེལ་བཐརོའི་རྐང་ལག་དང་། ཤ་དང་རུས་པ་དང་། པགས་པ་དུམ་བུ་ཐོ་རེ་ཡོད་པཐཝ་མོ་ཁྲོང་ཁྲོང་བརྒྱལ་བ། བྱ་རོག་བཟུར་འགྲོས་ལིང་ལིང་། འུག་པ་སྐན་སྒྲ་ཆེམ་ཆེམ། ལྷག་པ་འུག་འུག་ཟེར་བ། ཝ་དང་སྤྱང་ཀིས་རོ་ལ་ཕར་འཐེན་ཚུར་འཐེན་བྱེད་པཐཤིན་ཏུ་འཇིགས་པ། སྐྱོ་བ་སྐྱི་བུན་པཐཡ་ང་བ། དེ་ལྟ་བུའི་གནས་སུ། རང་གཅིག་པུར་འགྲོ་བའམ། མ་འཛོམ་ན་བསྒོམ་པར་བྱའོ། ། དེ་ཡང་བསྒོམ་པའི་གནས་ཀྱང་ཁྱད་པར་ཆེ་སྟེ། གནས་དེ་ལྟ་བུ་རྣམས་སུ་ཕྱིན་ནས་བསྒོམས་པས། མི་རྟག་པ་རང་ཤུགས་ཀྱིས་སྐྱེ་བ་ཡིན་པས་གལ་ཆེའོ། ། དེར་ཕྱིན་ནས་ལུས་གནད་སྐྱིལ་ཀྲུང་དུ་བྱས་ལཐལག་མཐིལ་གཉིས་ཀྱིས་པུས་མགོ་བཀབ་པའམ། ཡང་ན་གོང་བཞིན་མྱ་ངན་གྱི་འདུག་སྟངས་བྱས་ལཐཡིད་ཀྱིས་ཁ་ནང་དུ་ལོག་ལ། ཞེ་ཐག་པ་ནས། འདི་ལྟར་བསམ་པར་བྱའོ། ། ཨ་ཙ་མ་ག་རེ། ཕྱིའི་ནམ་སླ་འདི་རྣམས་སྐད་ཅིག་ཀྱང་མི་རྟག་པར་དབྱར་དགུནཐསྟོན་དཔྱིད་ལ་སོགས་པ་རིམ་གྱིས་མི་སྡོད་པར་འགྱུར་ནས་འགྲོ་བར་འདུགདེ་རིང་གི་ཉི་མ་གཅིག་པོ་འདི་ལ་ཡང་། སྔ་དྲོ་དང་། ཕྱེད་གུང་དང་། དགོངས་མོ་རིམ་གྱིས་འགྱུར་ནས་འགྲོ་བར་འདུགདུས་ཀྱང་ཚིག་སྔ་མ་དང་། ཕྱི་མའི་བར་དུ་ཡང་། མི་སྡོད་པར་འགྲོ་བར་འདུགརང་གི་ཕ་མ་རྒན་རྒོན། ཡུལ་མི་ཁྱིམ་མཚེསཐགྲོགས་པོ། ན་ཟླཐདགྲ་གཉེན་ཐམས་ཅད་ཀྱང་། མི་རྟག་པར་ཐ་ར་ར་ཤི་བར་འདུགན་སོ་ཡང་རིམ་གྱིསཐབུ་ཆུང་ཐབྱིས་པ། དར་མ། རྒས་པ་ནས། འཆི་བའི་བར་དུ། སྐད་ཅིག་ཀྱང་མི་སྡོད་པར་འགྱུར་ནས་འགྲོ་བར་འདུག་པས། ད་ནི་བདག་རང་ལ་ཡང་། མགྱོགས་པར་འཆི་བ་ཞིག་འོང་སྟེ། ལོ་ཟླ་ཞག་གྲངས་འགྲོ་བའི་མགྱོགས་ལུགས་ནི་འདི་ལྟ་བུ་ཡིནཐབདག་སོང་ཕོད་ད་ཙམ་ན། ས་སྟེང་འདིར་སྡོད་རྒྱུ་ཨི་ཡོད་དམ། དེར་མ་ཟདཐབདག་གི་ཚེ་ལ་ནི། གདེང་མེད་པས། སང་འཆི་འམ། གནངས་འཆི་འམཐནམ་འཆི་ཆ་མེད་པ་ལ། བདག་ཐ་མལ་དུ་སྡོད་པའི་ལོང་མེད། ཡེངས་མ་ལམ་ལ་མི་ཚེ་ཟད་ཤོར་ན་ནི་ཤིན་ཏུ་འཕངས་ཏེ། འཆི་ངེས་པར་ནི་ཐག་ཆོད་སྔར་མ་ཤི་བར་ཚེ་ཐར་དུ་ལུས་པ་ནི་མི་འདུག་པས་ཀྱང་འཆི་ངེས། ལུས་འདུས་བྱས་ཡིན་པས་ཀྱང་འཆི་ངེས། ཚེ་འདི་ཡང་སྐད་ཅིག་ཀྱང་མི་སྡོད་པར་འགྲོ་བས་ཀྱང་ཤི་ངེས་ཏེ། དཔེར་ན་རི་གཟར་གྱི་ཆུ་ཐུར་དུ་རྒྱུག་པ་འམ། གསོད་སར་ཁྲིད་པའི་དུད་འགྲོ་དང་འདྲ་སྟེ། མྱུར་དུ་འཆི་བའི་ཕྱོགས་སུ་འགྲོ་བར་འདུགདེ་ཡང་། ཤི་བར་ངེས་པའི་སྟེང་དུ། ནམ་འཆི་ཆ་མེད་དེ། ཚེ་ལ་འདི་ཙམ་ཐུབ་ཀྱི་ངེས་པ་མེད་པས་ཀྱང་། ནམ་འཆི་ཆ་མེད་དེ། འཆི་བའི་རྐྱེན་ཤིན་ཏུ་མང་བས་ཀྱང་། ནམ་འཆི་ཆ་མེད། ལུས་ལ་སྙིང་པོ་མེད་པས་ཀྱང་། ནམ་འཆི་ཆ་མེད་པས། བདག་ལེ་ལོར་སྡོད་པའི་ལོང་ག་ལ་ཡོད། དེ་ཡང་བདག་རང་ཤི་ཙམ་ན་སུས་ཀྱང་བཟུང་དུ་མེད། བསྲུང་དུ་མེད། སུས་ཀྱང་མི་སྟོངས་ཏེ། བསགས་པའི་ནོར་གྱིས་ཀྱང་འཆི་བ་ལ་མི་སྟོངས། བུ་དང་ཆུང་མཐའདུས་པའི་གཉེན་གྱིས་ཀྱང་འཆི་བ་ལ་མི་སྟོངས། རང་གི་ལུས་ཀྱིས་ཀྱང་ཤི་བ་ལ་མི་སྟོངས་ཏེ། ལུས་ཉིད་ཀྱང་ཤུལ་དུ་བསྐྱུར་ནས་མེ་ལ་བསྲེགས་ཏེ། ཐར་བ་སྤར་གང་དུ་འགྲོ། དེ་ནས་ཐལ་བ་དེ་ཡང་རླུང་གིས་ཁྱེར་ཏེ། གར་སོང་ཆ་མེད་དུ་འགྲོ་ངེས་ཏེ། བསགས་པའི་ནོར་ཀྱང་ཤུལ་དུ་ལུས་ནས། ཁབ་གཅིག་ཀྱང་ཁྱེར་བའི་དབང་མེདཐའདུས་པའི་གཉེན་ཀྱང་སོ་སོར་བྲལ་ཏེ། དེ་རིང་ཕྱིན་ཆད་འཕྲད་ནས་མི་འོང་བར། ལམ་ས་ཐག་རིང་པོ་ཞིག་ལ། ད་ནི་མགྱོགས་པར་འགྲོ་དགོས་པར་འདུག་པ། གྲོགས་ཟླ་བོ་གཅིག་ཀྱང་ཁྲིད་པའི་དབང་མེད། ད་རང་གཅིག་པུ་གྲོགས་མེད་དུ་འགྲོ་དགོས་པའི་དུས་དེར། ད་ནི་སླེབ་ལ་ཁད་པས། སྙོམས་ལས་སུ་སྡོད་པ་ག་ལ་ཁོམ། ཚེ་འདིའི་བྱ་བ་བྱེད་པ་ག་ལ་ཁོམ། གཉིད་ལོག་པ་ཡང་ག་ལ་ཁོམ། ཨ་ཙ་མ་དེ་རིང་ཁོ་ན་ནས་སྡིག་པ་སྤང་། དེ་རིང་ཁོ་ན་ནས་དགེ་བ་བསྒྲུབ་ནསཐའཆི་ཁར་བློ་བདེ་བ་ཕྱི་མར་ལམ་སྣ་ཟིན་པ་ཞིག་ཅིས་ཀྱང་བྱ། ཀྱཻ་མ། ཀྱཻ་མ། ཨ་ཛི། འཇིགས་པ་སྙམ་དུ་བསམ་ཞིང་། ངག་ཏུ་འདི་སྐད་དུ་མྱ་ངན་གྱི་སྐད་དུ་བརྗོད་ཅིང་། དྲན་བསྐུལ་ལྷང་ལྷང་གདབ་སྟེ། ཀྱཻ་མ། ཀྱཻ་མ། ཀྱི་ཧུད། འདུས་བྱས་འདི་མི་རྟག་པའོ། ། ཉིན་མཚན་གཉིས་ཀྱིས་ནི་ཚེ་ལ་རྐུ་བའོ། ། ནམ་འཆི་ཆ་མེད་དོ། ། དེ་སྔ་མ་ཤི་བ་ནི་ཁ་རྗེ་ཆེའོ། ། ད་ནི་འཆི་བ་ལ་སླེབ་ལ་ཁད་དོ། ། ཞེས་ངག་ནས་ལྷང་ལྷང་དྲན་བསྐུལ་གདབ་བོ། ། ཡིད་ཀྱིས་དམིགས་པ་འདི་ལྟར་བསྒོམས་པར་བྱའོ། ཐཡང་བདག་ག་ནས་ཕྱིན་ཆ་མེད་པར། ལུང་པ་གཅིག་ཏུ་སླེབས་ཏེ། ལུང་པ་དེ་ནི། ཁ་བྱང་དུ་གཏད་པཐཁ་དོག་ནག་པ། མིའི་རྒྱུ་འགྲུལ་དང་སྐད་མེད་པ། ཆུ་ཤ་ར་ར་བབ་པ། རླུང་སྒྲ་འུ་རུ་རུ་སྒྲོགས་པ། འཇག་མ་ཀྱུ་རུ་རུ་ཟེར་བ། ཉི་མ་ནི་རི་རྩེ་ནས་རྩེ་རེ་རེ་ནུབ་པ། བྲག་རི་སྔོ་སང་སང་ཡོད་པ་ལ། བྱ་རོག་ཏང་ཏང་ཟེར་བ། དེ་འདྲ་བ་ཞིག་ཏུ། གང་ནས་ཕྱིན་ཆ་མེད་པར་སླེབས་ཏེ། གྲོགས་པོ་ཟླ་བོ་ནི་སུ་ཡང་མེདཐསྔོན་ཆད་ནི་འགྲོ་མ་མྱོང་༑ གར་འགྲོའི་གཏད་སོ་ནི་མེད་པརཐཐོམ་ཐོམ་འགྲོ་བ་ཡོད་པ་ལ། ངག་ཏུ་འདི་སྐད་དུ་བརྗོད་དོ། ། ཀྱེ་མ་ཀྱེ་མ་ཀྱི་ཧུད་ཨ་ཙ་མ། ། གྲོགས་མེད་གཅིག་པུར་ལུང་སྟོངས་འཁྱམས། ། གར་འགྲོའི་གཏད་སོ་བདག་ལ་མེདཐཐང་ཡི་ཡུལ་དེ་གར་ཡོད་དམ༑ ༑ ང་ཡི་ཕ་མ་གར་ཡོད་དམ། ། བུ་དང་ནོར་རྫས་གར་ཡོད་དམཐཐརང་ཡུལ་སླེབ་དུས་ནམ་འོང་ན། ། ཀྱཻ་མ་ཀྱི་ཧུད་ང་རེ་སྐྱོ། ། དེ་སྐད་ལྷང་ལྷང་ཟེར་ཞིང་། གར་འགྲོ་གཏོལ་མེད་བཞིན་དུ། ཐོམ་ཐོམ་ཕྱིན་པ་ལ། ནམ་ཞིག་གི་ཚེ་ནཐབྲག་རོང་གཅིག་ཏུ་ཕྱིན་ཏེ་ལྷུང་ཉེ་བ་ལ། བདག་གི་ལག་པ་གཡས་པ་ལཐནམ་ཞིག་རྩ་ན་བྲག་དཀྱིལ་དེར་རྩྭ་ཕོན་གཅིག་འདུག་པ་ལ། ལག་པས་ཟིན་ཏེ། དེ་ལ་དམ་དུ་བཅངས་ཤིང་། འདར་ཁྲི་ལི་ལི་ཡོད་པ་ལ། མར་ལ་བལྟས་པས་ནི་གཏིང་མེད་པ། ཡར་ལ་བལྟས་པས་ནི་རི་གནམ་ལ་རེག་པཐབྲག་རི་མེ་ལོང་གི་ངོས་ལྟར་འདྲེད་རྒྱ་ཆེ་བ། རླུང་སྒྲ་འུ་རུ་རུ་ཟེར་བ། དེ་འདྲ་བ་ཞིག་ཏུ་ལྷུང་བ་ལཐརྩྭ་ཕོན་དེའི་གཡས་ཕྱོགས་ནས། བྲག་གི་སེར་ག་གཅིག་ནས། བྱི་བ་དཀར་པོ་གཅིག་བྱུང་ནས། རྩྭ་འཇག་མ་གཅིག་བཅད་དེ་ཁྱེར་ནས་སོང་། གཡོན་ཕྱོགས་ནས། བྲག་གི་སེར་ཁ་གཅིག་ནས། བྱི་བ་ནག་པོ་གཅིག་བྱུང་ནས་རྩྭ་འཇག་མ་གཅིག་བཅད་དེ་ཁྱེར་ནས་སོང་། དེ་གཉིས་རེས་མོས་བྱས་ནས། རྩྭ་ཕོན་ནི་ཇེ་ཆུང་ལ་སོང་ཐབྱི་བ་ལ་རྒོལ་ཐབས་ནི་མ་རྙེད། ཤི་བ་ལ་ནི་འཇིགས་སྐྲག་ཅིང་སྔངས་ནས་འདར་ཞིང་ཡོད་པ་དང་། རང་གི་བསམ་པ་ལ། ཨ་ཙ་མཐད་ནི་བདག་ལ་འཆི་བ་སླེབ་ནས་གདའ་སྟེ། བྲོས་པའི་ས་ནི་མི་འདུགསྔོན་ཆད་ནི་ཤི་བ་མ་དྲན་པས་ཆོས་ནི་མེད། འགྲོ་ཁུང་ནི་འཇིགདེ་རིང་ལ་ཤི་བ་ཡིད་ལ་མེད་པ་ལཐད་ནི་འཆི་བ་གློ་བུར་དུ་ཕེབསཐད་ནི་བུ་ཚ་བོ་ནོར་རྫས་ཉེ་བ་གཉེན་འབྲེལ། ཡུལ་མི་ཁྱིམ་མཚེས་དང་ཡང་ད་ནི་དེ་རིང་ནས་བྲལ་ཏེ། དེ་རིང་ཕྱིན་ཆད་ནས་འཕྲད་ནས་མི་འོང་། ནོར་བསོགས་པ་ནི་ཤུལ་དུ་ལུསཐསྔོན་ཆད་འགྲོ་མ་མྱོང་བའི་ས་རྒྱུས་མེདཐཐག་རིང་ཞིག་ཏུ་དེ་རིང་ནས་འགྲོ་དགོས་པར་འདུག་པས༑ ཨ་ཛི། འཇིགས་པ། འདི་ནས་ཐར་བའི་ཐབས་ནི་ཅི་དྲག་གམཐགང་ན་ཡོད་དམ༑ ཅི་ཚུག་བྱེད་ན། ཨ་ཙ་མ། སྙམ་དུ་བསམ་ཞིང་ཐངག་ཏུ་མྱ་ངན་གྱི་སྒྲ་སྐད་འདི་ལྟར་ལྷང་ལྷང་བརྗོད་དོ། ། ཨ་ཙ་མ་ན་ང་རེ་འཇིགསཐཨ་ཙ་མ་ན་འཆི་བ་འོང་ཐད་ལྟ་མྱུར་དུ་འཆི་བ་འོང་། གྲོགས་མེད་གཅིག་པུར་འགྲོ་དགོས་པས། ཐག་རིང་ཞིག་ཏུ་འགྲོ་དགོས་པས། ཆ་མེད་ཡུལ་དུ་འགྲོ་དགོས་པས། ལ་བོ་ཆེ་ལ་བརྒལ་དགོས་པསཐའདི་ལས་ཅི་ལྟར་བྱས་ན་ཐར། ཐབས་ཤིག་ཡོད་ན་བསྒྲུབ་པ་ལ། ཨ་ཙ་མ་ན་འཆི་བ་འོང་། ཨ་ཙ་མ་ན་ང་རེ་འཇིགསཐཞེས་སྨྲེ་སྔགས་འདོན་ཞིང་ཡོད་པའི་ཚེ། རང་གི་སྟེང་གི་ནམ་མཁའ་ནསཐརང་གི་རྩ་བའི་བླ་མ་དེ་ཉིད་པདྨ་དང་ཟླ་བའི་སྟེང་ན། ཊཱ་མ་རུ་དང་དྲིལ་བུ་བསྣམས་ཏེ། རུས་པའི་རྒྱན་དྲུག་གསོལ་ནསཐགར་ལིང་ལིང་བྱེད་ཅིང་། བདག་ལ་འདི་སྐད་ཟེར་བར་སྒོམས་ཤིགཀྱཻ་མ་འདུས་བྱས་འདི་ནི་མི་རྟག་མྱུར་དུ་འཇིག། ཕྱི་ཡི་དུས་བཞི་མི་རྟག་འགྱུར་ཞིང་འགྲོ། ཐརྒན་རིམ་དགྲ་གཉེན་ཤི་ཞིང་རྒུད་པ་དང་། ། གཞོན་རིམ་དར་དང་ལོ་ཟླ་ཞག་གྲངས་འགྱུར། ། ཚེ་འདི་རི་གཟར་ཆུ་འདྲ་མྱུར་འགྲོ་ཡང་། ། བདག་ཉིད་ཤི་བ་མ་ཤེས་འགྲོ་བ་བླུནཐཐད་ནི་མི་རྟག་ཤི་བ་སླེབ་ལ་ཁད། ། ཤི་བ་འདི་ལ་བཟློག་ཐབས་ཅི་ཡང་མེདཐཐབཟློག་ཐབས་འདུག་གམ་ད་ལྟ་འདི་ལ་ལྟོས། ། ད་ནི་ལོང་མེད་བླ་མའི་མོས་གུས་མཛོད། ། ཅེས་གསུངས་པའི་སྒྲ་ཐོས་པ་ཙམ་གྱིསཐབདག་གི་བསམ་པ་ལཐཀྱེ་མ་འདི་ལྟ་བུའི་ཤི་བ་ལ་མ་ཐུག་པའི་སྔོན་ནས། ཆོས་ཤིག་བྱ་རྒྱུ་ཡིན་པར་འདུག་པ་ལཐདེ་སྔ་ཆོས་མ་བྱས་པ་ང་རེ་འགྱོད༑ ད་ནི་ཤི་རུང་གསོན་རུང་བླ་མ་དཀོན་མཆོག་མཁྱེན་ནོ། ཐབླ་མ་དཀོན་མཆོག་ལ་ཐུགས་རྗེ་ཡོད་ནཐབདག་གཡང་ས་ཆེན་པོ་འདི་ལས་བསྒྲལ་ན་ཅི་མ་རུང་ཐཕ་བླ་མ་དཀོན་མཆོག་མཁྱེན་སྙམ་པས་ཞེ་ཐག་པ་ནསཐམོས་གུས་དྲག་པོ་བྱས་པ་ཙམ་གྱིས༑ བླ་མའི་ཐུགས་ཀ་ནས་འོད་ཟེར་གྱི་སྙིང་པོ་གཅིགབདག་གི་ཐུགས་ཀར་ཟུག་པ་དང་། རྩྭ་ཕོན་ཟད་པ་དང་དུས་མཚུངས་ཏེ། བདག་འོད་ཟེར་དེས་གཡེངས་ཏེ་བཏེག་ནས། བདག་བདེ་བ་ཅན་གྱི་ཞིང་དུ་སླེབས་ཏེ་བྱུང་བ་དང་ཐཡང་བདག་གི་ཐུགས་ཀ་ནས་འོད་ཟེར་དཔག་ཏུ་མེད་པ་འཕྲོས་ནསཐཁམས་གསུམ་སེམས་ཅན་ཐམས་ཅད་གཅིག་ཀྱང་མ་ལུས་པ། བདེ་བ་ཅན་དུ་དྲངས་པར་བསམ་ཞིང་། སེམས་ཅན་ཐམས་ཅད་ལ་སྙིང་རྗེ་དྲག་ཏུ་བསྒོམ་པར་བྱའོ། ། དེ་ལྟར་འཆི་བ་མི་རྟག་པ་དེ་ལྟ་བུ་བསམ་ཞིང་། བླ་མས་ཀྱང་འཆི་བ་མི་རྟག་པའི་རྒྱུ་མཚན་ཞིབ་ཏུ་རྒྱས་པར་བཤད་ལ། སྐྱོ་བ་བསྐྱེད་པར་བྱའོ། ། མདོར་བསྡུས་ན། མདོ་ལསཐའདུས་བྱས་རྟག་པར་གྱུར་པ་ཡི། ། གནས་ནི་རྙེད་པར་མི་འགྱུར་བས། ། འདུས་བྱས་ཐམས་ཅད་མི་རྟག་གིས། ། མྱ་ངན་མ་བྱེད་ཀུན་དགའ་བོ། ། ཞེས་པ་དང་། ལང་ཀར་གཤེགས་པ་ལས། རི་གཟར་ཆུ་འབབ་མགྱོགས་པ་དང་། ། མི་ཡི་ཚེ་ཡང་དེ་དང་འདྲ། ། ཞེས་པ་དང་། ཐེགས་ཆེན་རྣལ་འབྱོར་ལས། གང་དུ་ཕྱིན་ཡང་མི་འཆིའི་ས་ཕྱོགས་ནི། ། རི་བོའི་རྩེ་ན་མེད་དེ་རྒྱ་མཚོའི་གཏིང་ནའང་མེདཐཐའཇིམ་པའི་བུམ་པ་བཞིན་དུ་འཇིག་པ་ཅན། ། གཡར་པོ་འདྲ་སྟེ་འདི་ལ་ཐེར་ཟུག་མེད། ། ཅེས་པ་དང་ཐཆེད་དུ་བརྗོད་པ་ལསཐཁ་ཅིག་མངལ་དུ་འཆི་བ་མཐོང་། ། ཁ་ཅིག་བཙས་པའི་སར་འཆི་ཞིང་༑ ༑ དེ་བཞིན་ཁ་ཅིག་གོགས་ཙམ་ནས། ། ལ་ལ་རྒས་དང་ལ་ལ་གཞོན། ། ལ་ལ་དར་ལ་བབས་པའི་ཚེ། ། དེ་དག་རིམ་གྱིས་འགྲོ་འགྱུར་ལཐཐདེ་ལ་མི་འདི་གཞོན་ཞེས་ནས། ། གསོན་པའི་གདེང་བྲོད་སུ་ཞིག་འཆང་། ། ཞེས་པ་དང་། ཡང་མདོ་ལས། གསོད་སར་ཁྲིད་པའི་བཙོན་བཞིན་དུ། ། གོམ་རེ་སྤོ་ཞིང་འཆི་ལ་ཉེ། ། ཞེས་པ་དང་། སློབ་དཔོན་ཀླུ་སྒྲུབ་ཀྱི་ཞལ་ནས། འཆི་བའི་རྐྱེན་མང་འཚོ་བའི་རྐྱེན་ནི་ཉུང་། ། འཚོ་རྐྱེན་ཉིད་ཀྱང་འཆི་བའི་རྐྱེན་དུ་འགྱུརཐཐདེས་ན་རྟག་ཏུ་ཆོས་ལ་འབད་པར་བྱ། ། ཞེས་པ་དང་། མདོ་རིན་པོ་ཆེའི་ཏོག་ལསཐགྲོགས་དག་ཚེ་འདི་མི་རྟག་སྟེ། ཐརི་གཟར་ཆུ་དྲག་ལྟར་མགྱོགས་ནཐཐབྱིས་པའི་སྐྱེ་བོས་མ་རྟོགས་པསཐཐམི་མཁས་འདོད་པའི་དྲེགས་པས་མྱོས། ། ཞེས་པ་དང་། མདོ་ལསཐའཆི་བདག་བདུད་ནི་སོ་བྱ་ཉ་སྡོད་འདྲ། ། སྐྱེ་རྒ་ན་འཆི་རང་འཐག་རི་མོ་འདྲཐཐའཇིག་རྟེན་འདི་ནས་ཆེ་ཆུང་དབུལ་ཕྱུག་ཀུན། ། འཆི་བདག་ལག་ཏུ་མི་འགྲོ་གཅིག་ཀྱང་མེདཐཐཅེས་པ་དང་། ཡང་ཐེག་ཆེན་རྣལ་འབྱོར་ལས། སྔ་མ་ཤི་བའི་རྒན་རབས་ཀུན་གྱིས་ཀྱང་ཐཐརྟག་ཏུ་རེ་ནས་བུ་དང་ནོར་བསོགས་ཀྱང་། ། བུ་ནོར་ཕྱི་ལུས་བདག་ལ་ཕན་པ་ཉུང་། ། ཞེས་གསུངས་ཏེ། དེ་ལྟར་དུ་མི་རྟག་ཅིང་སྐད་ཅིག་ཀྱང་མི་སྡོད་པར་འགྲོ་བས། ལེ་ལོར་སྡོད་པའི་ལོང་མེད་དོ། ། ཞེས་མདོ་རྒྱུད་རྣམས་ནས་ལུང་མང་དུ་དྲངས་ལ་སྐྱོ་བ་བསྐྱེད་པར་བྱའོ། ། དེ་ལྟ་བུའི་འཆི་བ་མི་རྟག་པའི་ཉེས་པ་བསྒོམ་པ་ཉམས་སུ་བླངས་ནཐའཇིག་རྟེན་གྱི་བྱ་བྱེད་ཐམས་ཅད་མི་རྟག་པར་གོ་ནས་ལྷག་པར་རང་རྒྱུད་ཞི་སྟེ། ཆོས་ལ་བརྩོན་པ་ལ་སོགས་པའི་ཉམས་འབྱུང་ངོ་། ། མི་རྟག་པ་བསྒོམས་ཀྱང་། ཚེ་འདིའི་འདོད་པ་ཆེར་སོང་ནསཐདབེན་པར་མི་ཆགས་ན་ཉམས་མ་སྐྱེས་ཀྱི་བར་དུ་བསྒོམ་པར་བྱའོ། ། འདི་ནི་ཆོས་ཐམས་ཅད་ཀྱི་བཅུད་ཡིན་ཏེ། འདི་ལ་བོགས་མ་ཐོན་ནཐབསྒོམ་ཉམས་སྐྱེ་བར་མི་འགྱུར་བས། འདི་ལ་བརྩོན་པ་གལ་ཆེའོ། ཐདབང་པོ་རབ་འབྲིང་ཐ་མ་གང་ཡང་འདིས་གྲོལ་བར་འགྱུར་བས། འདི་ལ་འབད་པ་གལ་ཆེ་སྟེ། འཆི་བ་མི་དྲན་པའི་སེམས་ཅན་མཐོང་བའི་ཚེ། མཆི་མ་ཕྲོམ་ཕྲོམ་པའི་སྙིང་རྗེ་མ་བྱུང་གི་བར་དུ་སྒོམས་ཤིགའདི་ལ་ཞག་གསུམ་བསྒོམ་པར་བྱས་ཤིགདེ་ལྟར་བསྒོམས་པས། གནས་སྐབས་སུ་བདེ་བ་ཕུན་སུམ་ཚོགས་པ་ཐོབ་པ་དང་། མཐར་ཐུག་སངས་རྒྱས་སོ༑ ༑ ཉམས་སུ་ལོངས་ཤིགབར་དོ་དྲུག་གི་ཉམས་ཁྲིད་དགོངས་པ་རང་གྲོལ་ལས། འཆི་བ་མི་རྟག་པ་བསྒོམ་པ་སྟེ། ཆོས་ཐུན་གསུམ་པའོ། ཐདེ་གསུམ་ནི་རང་རྒྱུད་འདུལ་བར་བྱེད་པའི་སྔོན་འགྲོ་སྟེ། ཐོག་མར་འདི་གསུམ་ལ་ནན་ཆགས་བྱེད་པ་ནི་ཤིན་ཏུ་ནས་ཀྱང་གལ་ཆེའོ། ། འདི་རྣམས་ལ་རྐང་མ་ཚུགས་ན། ཆོས་གཞན་ཐམས་ཅད་འདྲེད་ནས་འགྲོ་བར་འདུག་པསཐདེ་རྣམས་ཀྱིས་རྒྱུད་སྐྱོ་ལྷང་གིས་སྐྱེས་བུའི་སྙིང་ལ་མདའ་ཟུག་པ་ལྟརཐདུས་རྒྱུན་དུ་མི་རྟག་པ་སྐྱོ་ལྷང་ངེ་བ་ཞིག་མ་བྱུང་བར་དུ་བསྒོམ་པར་བྱའོ༑ ༑ ས་མ་ཡཱ། ཉམས་སུ་ལོངས་ཤིགསྔོན་འགྲོ་རང་རྒྱུད་འདུལ་བྱེད་ཅེས་བྱ་བ། འཁོར་བ་མ་སྟོང་གི་བར་དུ་མ་རྫོགས་སོ། ཐབར་དོ་དྲུག་གི་ཉམས་ཁྲིདཐདགོངས་པ་རང་གྲོལ་གྱི་སྔོན་འགྲོ་རང་རྒྱུད་འདུལ་བྱེད་འདི་ཉིདཐགཏེར་སྟོན་ཀརྨ་གླིང་པའི་སྲས་ཀྱི་ཐུ་བོ། ཆོས་རྗེ་གླིང་པའི་ཕྱག་སྲོལ་ཞལ་གདམས་རྣམསཐགུ་རུ་ཉི་ཟླ་འོད་ཟེར་གྱིས་ཡི་གེར་བཀོད་པ་